ธ.ไทยเครดิตฯ เปิดสาขาใหม่สวนกระแสเศรษฐกิจ
ธ.ไทยเครดิตฯ เปิดสาขาใหม่สวนกระแสเศรษฐกิจ พร้อมโปรโมชั่นเงินฝากสุดปัง
17 มี.ค. 2564

ธนาคารไทยเครดิต เพื่อรายย่อย จำกัด (มหาชน) สวนกระแสเศรษฐกิจเปิดสาขาใหม่กลางกรุงที่สาขาเซ็นทรัล พระราม 3 รองรับการขยายตัวทางธุรกิจ ชูโปรโมชั่นฉลองเปิดสาขา เงินฝากประจำพิเศษ 6 เดือน ดอกเบี้ย 1.50% ต่อปี สำหรับลูกค้าใหม่บุคคลธรรมดา พร้อมจูงใจลูกค้านิติบุคคลเปิดบัญชีเงินฝากออมทรัพย์ธุรกิจ Biz Plus ที่ให้ผลตอบแทนมากกว่า ด้วยอัตราดอกเบี้ยสูงสุดถึง 1.10% ต่อปี
นายวีรเวท ไชยวรรณ ผู้ช่วยกรรมการผู้จัดการ สายงานบริหารเครือข่ายสาขา ธนาคารไทยเครดิต เพื่อรายย่อย จำกัด (มหาชน) เผยว่า ธนาคารไทยเครดิตฯ มีอัตราการเติบโตทางธุรกิจสูงขึ้นอย่างรวดเร็วในช่วงหลายปีที่ผ่านมา มีความต้องการเข้าถึงผลิตภัณฑ์สินเชื่อและเงินฝากของธนาคารเพิ่มสูงขึ้นอย่างต่อเนื่อง ธนาคารจึงวางแผนขยายสาขาเพื่อรองรับการเติบโต โดยเลือกทำเลเปิดสาขาใหม่ในห้างสรรพสินค้ากลางเมือง ซึ่งมีการเดินทางที่เข้าถึงง่ายและเปิดให้บริการได้ทุกวัน เพื่อให้ลูกค้าสามารถติดต่อทำธุรกรรมที่สาขาได้อย่างสะดวกสบาย
เพื่อเป็นการฉลองเปิดสาขาใหม่ ธนาคารจัดโปรโมชั่นเอาใจลูกค้าเงินฝากอย่างจุใจ ด้วย เงินฝากประจำพิเศษ 6 เดือน ดอกเบี้ย 1.50% ต่อปี เปิดบัญชีขั้นต่ำ 1 ล้านบาท สูงสุดไม่เกิน 20 ล้านบาท สำหรับลูกค้าใหม่ประเภทบุคคลธรรมดาที่มาเปิดบัญชีที่สาขาเซ็นทรัล พระราม 3 เท่านั้น พร้อมชู เงินฝากออมทรัพย์ธุรกิจ Biz Plus ที่ให้อัตราดอกเบี้ยสูงสุดถึง 1.10% ต่อปี สำหรับลูกค้าธุรกิจประเภทนิติบุคคลที่มียอดเงินฝากตั้งแต่ 20 ล้านบาท ถึง 50 ล้านบาท และยังมีผลิตภัณฑ์เงินฝากดอกเบี้ยสูงที่น่าสนใจอีกมากมายให้เลือกฝากตามความต้องการและเป้าหมายการออมที่แตกต่างกัน อาทิ เงินฝากประจำทันใจ อัตราดอกเบี้ย 1.50% ต่อปี เงินฝากหนึ่งเดียวที่ให้ดอกเบี้ยทันทีในวันที่ฝาก (กรณีฝากด้วยเงินสด) หรือเงินฝากออมทรัพย์เพิ่มค่าพิเศษ ที่ให้อัตราดอกเบี้ยสูงถึง 1.15% ต่อปี สำหรับเงินฝากตั้งแต่ 1 แสนบาท ถึง 10 ล้านบาท และยังฝาก-ถอนได้ไม่จำกัดจำนวนครั้ง
นอกจากนี้ ที่สาขาธนาคารยังมีบริการด้านสินเชื่อที่เกี่ยวเนื่องกับที่อยู่อาศัย ได้แก่ สินเชื่อบ้านแลกเงิน ที่ช่วยในการรวมหนี้ ลดภาระดอกเบี้ยที่ต้องจ่ายในแต่ละเดือน เพียงมีบ้านเป็นหลักประกัน และสินเชื่อรีไฟแนนซ์พลัสโปร ที่ช่วยลดอัตราดอกเบี้ยในการผ่อนบ้าน เฉลี่ย 3 ปีแรก เพียง 2.50% ต่อปี และยังให้วงเงินอเนกประสงค์สำหรับค่าใช้จ่ายอื่นๆ ที่จำเป็นอีกด้วย และสำหรับผู้ที่ต้องการออมเงินในรูปแบบอื่นเพื่อวางแผนเกษียณหรือลดหย่อนภาษี ก็สามารถขอรับคำปรึกษาด้านกองทุนหรือประกันชีวิตที่สาขาของธนาคารไทยเครดิตฯ ได้เช่นกัน
ผู้สนใจสามารถติดต่อสอบถามได้ที่ ธนาคารไทยเครดิต เพื่อรายย่อย ศูนย์การค้าเซ็นทรัลพลาซา พระราม 3 ชั้น 4 เปิดให้บริการทุกวัน เวลา 10.30 - 19.30 น. โทร 02-231-1888